Държавен вестник, бр. 24, 2014 г., стр. 35

БРОЙ  24	
Д Ъ Р Ж А В Е Н  В Е С Т Н И К 	
СТР.  35  
нието ведно с делото се представя в служба 
„Регистратура“ за вписване на входящ номер 
и дата на постъпване в петчленния състав.
(2) При постановяване на решение или 
определение за връщане на делото за ново 
разглеждане от тричленен състав делото се 
образува под нов номер след въвеждане на 
входящ номер и дата.
Чл. 88. Изпратените от въззивните или 
първоинстанционните съдилища дела въз 
основа на искания за поправка на очевидна 
фактическа грешка, допълване или тълкуване 
и за произнасяне по молби за изменение на 
решение в частта за разноските не се обра­
зуват под нов номер. 
Чл. 89. По писмена молба на страните и 
техните процесуални представители и след 
разрешение на съдия деловодителят издава 
съдебни удостоверения, преписи и извлечения 
от приложените към делата книжа в деня 
на подаване на молбата или най-късно на 
следващия ден. 
Чл. 90. (1) След образуването на делото в 
деловодната система се въвеждат: 
1. датата на образуване;
2. номерът на образуваното във ВКС дело; 
3. колегията и отделението, в което се 
образува;
4. инстанцията, от която делото идва;
5. номерът на делото, чийто акт се атакува;
6. първоинстанционният съд, където делото 
е образувано;
7. номерът на делото в първата инстанция;
8. датата на насрочване;
9. основанието за образуване;
10. текстът от закона, предмет на спора;
11. регистрираните имена на страните в 
процеса.
(2) Съдебните деловодители от гражданска 
и от търговска колегия следят за пълнотата 
на извлечените от деловодната система данни 
за призоваване на страните по делата по реда 
на чл. 289 ГПК, като проверяват пълнотата 
на списъка на делата, данните по датата на 
съдебното заседание, отделението, в което е 
образувано делото, номера на делото във ВКС 
и годината на образуването му, номера на 
делото, срещу чието решение е подадена каса­
ционната жалба, имената на всички касатори 
с данни за адресите и пълномощниците им.
(3) По производствата по отмяна на влезли 
в сила решения по граждански и търговски 
дела или при отлагане на такива дела, както 
и по наказателни дела страните се призовават 
с призовки.
Чл. 91. Служителите на длъжност съде­
бен деловодител – компютърна обработка 
на данни:
1. оформят изготвените от съдията док­
ладчик на чернова съдебни решения и в 
окончателен вид ги представят за проверка, 
като полагат инициалите си за достоверност 
на съдържанието с предоставената чернова 
от акта;
2. изготвят различни документи по задачи, 
възложени от административния секретар.
Чл. 92. (1) Веществените доказателства, 
които се предават от служба „Регистратура“ 
в служба „Деловодство“, се регистрират от 
деловодителя в книгата за веществени дока­
зателства.
(2) Приемането на веществените доказа­
телства се удостоверява със стикер, трайно 
прикрепен към опаковката на вещественото 
доказателство. Върху стикера се вписват но­
мерът на делото и регистрацията в книгата за 
веществени доказателства и той се подписва 
от приемащия и предаващия служител.
(3) Деловодителят описва веществените 
доказателства по начин, гарантиращ точна 
идентификация. 
Чл. 93. След постановяване на решение 
по делото, по което е имало представени 
веществени доказателства, те се връщат на 
съдебната инстанция, където се изпраща и 
делото, с отразяване на датата и подпис на 
длъжностното лице, получило в служба „Ре­
гистратура“ доказателствата. 
Чл. 94. В съпроводителното писмо, с което 
се изпраща делото, се вписват данни за из­
пращането и на веществените доказателства 
с подробно описание на същите. Съпроводи­
телното писмо се подписва от председателя 
на отделението и съдебния секретар. 
Чл. 95. Постъпилите и образуваните във 
ВКС дела се подреждат в шкафове с изклю­
чение на образуваните дела, съдържащи 
класифицирана информация. 
Чл. 96. Спрените и оставените без движение 
дела и тези, по които тече срок за извършване 
на процесуални действия, се подреждат отделно. 
Чл. 97. При постъпване на книжа по дело, 
което в момента не се намира в съдебното 
деловодство, те се подреждат в дубликата на 
делото. 
Чл. 98. (1) Несвършени във ВКС дела не се 
прилагат като доказателства към други дела. 
(2) При направено искане от други органи от 
съдебната власт след разпореждане на съдията 
докладчик делото може да бъде изпратено на 
друг съд или прокуратура. 
Чл. 99. Съдебните служители, на които е 
поверено съхранението и пазенето на образу­
вани пред ВКС дела, следят да не се:
1. правят отметки и зачертавания по делото;
2. изваждат приложения или доказателства 
от кориците на делото; 
3. изнасят дела от съответната канцелария, 
в която към момента делото се намира на 
съхранение.